kardosdrur/scandi-wiki huggingface dataset:
Åländsk Center

Åländsk Center (C) er et centrumsorienteret politisk parti på Åland. Det har siden dannelsen den 22. februar 1976 været et af de mere dominerende partier i Ålands lagting, hvor partiet fra 2011 er størst med 7 af 30 mandater. Åländsk Center er dannet efter mønster fra dets søsterpartier i Norden. Partileder siden 2010 er Harry Jansson.

I 1977 blev ungdomsorganisationen Åländsk Ungcenter stiftet, og i 1988 kom kvindeorganisationen Centerkvinnorna, som senere er blevet nedlagt igen. I dag finnes også pensionistorganisationen Centerveteraner.

Eksterne henvisninger 
 

Politiske partier i Finland
Ålandsøerne
Liberale partier
Etableret i 1976
Obunden samling

Obunden samling på Åland (ObS) er et borgerlig politisk parti på Åland. Det har ingen specifik ideologi, men bliver ofte opfattet som konservativt. Obunden samling blev dannet i 1987 af en gruppe unge udbrydere fra Åländsk Center. I 2013 besluttede det meste af partiet, deriblandt lagtingsgruppen på fire og partiets ministre, at gå ind i Moderaterna på Åland. Tidligere leder i Obunden samling, Gun-Mari Lindholm, blev gruppeleder for Moderaterna.

Eksterne henvisninger 
Partiets hjemmeside

Politiske partier i Finland
Ålandsøerne
Konservative partier
Etableret i 1987
Hamid Hassani

Hamid Hassani (eller Hamid Hasani (persisk: حمید حسنی; født 23. november 1968 i Saqqez, Kurdistan i Iran)) er en iransk akademiker og forsker, der har koncentreret sig om persisk leksikografi, ordbogsudvikling og persisk korpuslingvistik. Han er også ekspert i persisk, arabisk og kurdisk prosodi (læren om længden, styrken, stemmefarven og tonehøjden på lydene i et sprog).

Han har skrevet syv bøger og mere end 120 artikler og foredrag om persisk, arabisk og kurdisk sprog og litteratur. Hassani har også udgivet værker om persisk leksikografi, Korpuslingvistik og konkordans-ordbøger.

Han har holdt tre internationale forelæsninger: to forelæsninger på engelsk og persisk i Oslo (september 1997 ved Universitetet i Oslo, Blindern) og et på persisk i Dushanbe i Tadsjikistan (marts 2006).

Hassani arbejder på akademiet for Sprog og Litteratur i Teheran.

Eksterne links 
 Hamid Hassani på The Linguist List 
 Hamid Hassani på The LinkedIn
 Hamid Hassani på Academia
 (فرهنگِ زبان‌آموزِ فارسی, med Behruz Safarzadeh 

Personer fra Iran
Personer fra Saqqez
Schröcken

Schröcken er en landsby og en kommune i det vestlige Østrig med et indbyggertal (pr. 2016) på 214. Byen ligger i delstaten Vorarlberg.

Geografi 
Byen er beliggende i 1269 meters højde, og 12,4 % af kommunen er skovklædt, og 39,4 % er alpint område. Kommunen ligger i distriktet Bregenz syd-sydøst for Bodensøen. Landsbyen ligger i Hinterer Bregenzerwald og i kommunen udspringer Bregenzer Ach og ligger for foden af passet Hochtannberg, hvor man lander i dalen Lechtal. De nærmeste bjergtoppe er Juppenspitze (2412 m), Mohnenfluh (2542 m) og Künzelspitze (2415 m).

Erhverv/turisme 

Kommunens beskedne indbyggertal lægger ikke op til tung industri, men turisme er vigtig for kommunens økonomi. I sæsonen 2001/2002 var der i alt 70.292 overnatninger.

Områdets alpine karakter giver gode forhold for skiturisme (både on- og off-piste), men der kan også nævnes Körbersee og andre søer, som ligger i pittoreske, og til dels naturbeskyttede, omgivelser. Der er også mulighed for om sommeren at foretage vandringer i området. Som i mange andre dele af det alpine område findes der i bjergene både bemandede og ubemandede hytter, hvor man til sidstnævnte kan rekvirere nøgler mod depositum.

I kommunen finder man kirken Unsere Liebe Frau Mariä Himmelfart, og kapellet Mariä Verkündigung, samt friluftsmuseet Alte Sennalpen Batzen.

Referencer 

Bregenzerwald
Østrig
Alperne
Fag (bygningsdel)

Ved et fag (fra tysk: fach, grundbetydning: noget sammenføjet) forstås om den flade eller det dertil svarende rum, der ligger mellem to (lodrette) vægstolper i en bindingsværksbygning eller mellem to tagspær (i samme tagside). Begrebet kan tillige betegne afdelingen mellem to brodragere.

Noter

Eksterne henvisninger 

 Ordbog over Det danske Sprog (ODS), opslag: Fag
 Salmonsens Konversationsleksikon, 2. udgave, bind VII (1918), s. 668; opslag: Fag 

Bygningsdele
Sankt Jovan Bigorski-klosteret

Sankt Joan Bigorski-klosteret er et makedonsk ortodoks kloster i det vestlige af landet nær vejen mellem byerne Debar og Gostivar.

Klosteret er viet til Johannes Døberen, og ifølge dets egne optegnelser er det oprindeligt opført i 1020 af ærkebiskop Johan 1. af Debar. Det blev ødelagt af osmannerne i det 16. århundrede og senere genopført i 1743. I 2009 brændte dele af klosteret, men kirken og en del af komplekset blev reddet. I 2010 blev der påbegyndt en genopbygning af de nedbrændte dele med henblik på at genopføre det så autentisk som muligt. 

Bygninger, konstruktioner og anlæg i Nordmakedonien
Sněžka

Sněžka (tjekkisk) eller Śnieżka (polsk) er det højeste bjerg i bjergkæden Karkonosze/Krkonoše, en del af Sudeterne. Med en højde på 1.603 meter er det også det højeste punkt i Tjekkiet, og ligger på grænsen til Polen. På tysk kaldes bjerget Schneekoppe ("snetop").

Bjergets top er i dag delt mellem Tjekkiet og Polen med et skilt med teksten "Landegrænse" på begge sprog, uden nogen anden form for grænsekontrol.

Bjerge og bakker i Polen
Bjerge og bakker i Tjekkiet
Sudeterne
Richard Meier

Richard Meier (født 12. oktober 1934 i Newark, New Jersey) er en arkitekt og kunstner fra USA, kendt for sit rationelle design og brugen af hvid farve.

Meier fik en bachelorgrad ved Cornell University i 1957 og arbejdede i kort tid for Skidmore, Owings & Merrill i 1959, herefter for Marcel Breuer inden han etablerede sin egen praksis i New York i 1963. Han blev kendt som én af "The Five" i New York i 1972. Udførelsen af Getty Center i Los Angeles i 1984 gjorde Meiers verdensberømt.

En stor del af Meiers værker bygger på værker tegnet af arkitekter fra begyndelsen af 1900-tallet, særligt Le Corbusier, og især hans tidlige værker. Han har laboreret på mange af de idéer, der var tydelige i Le Corbusiers værker, særlig Villa Savoye og den schweiziske pavillon. Andre inspiratorer er  Ludwig Mies van der Rohe, Frank Lloyd Wright og Luis Barragán (uden farven).

Smith House i Connecticut anses som et af hans hovedværker. 

I 1984 modtog han Pritzker-prisen, og i 2006 vandt han guldmedalje i arkitektur fra Academy of Arts and Letters.

Eksempler på værker

Eksterne links

Officiel hjemmeside (på engelsk)
 "Meier Tower" (på engelsk) 

Arkitekter fra USA
Obskuriøst

Obskuriøst er et dansk fanzine startet i 2001 redigeret af Henrik Larsen . Obskuriøst startede som overvejende filmblad. Det behandler i dag lidt forsømte emner indenfor film, musik og litteratur.

Kilder 

Filmtidsskrifter fra Danmark
Etableret i 2001
Chiesa di Dio Padre Misericordioso

Chiesa di Dio Padre Misericordioso er en kirke og borgercenter i bydelen Tor Tre Teste i Rom. Kirken tegnet af den amerikanske arkitekt Richard Meier, der blev udpeget til at tegne bygningerne i konkurrence med bl.a. Frank Gehry, Santiago Calatrava og Tadao Ando i 1996.

Noter

Litteratur 
 Ila Bêka & Louise Lemoine (2013) Xmas Meier, BêkaPartners, . Book and DVD (Trailer)
 Meier, R. & Frampton, K. & Rykwert, J. & Holl, S. (2004). Richard Meier Architect. New York: Rozzoli International Publications, Inc.

Eksterne links 
 Officiel website
 Photos of exterior and interior of church 

Kirker i Rom
Gradacklostret

Gradacklostret (serbisk: Манастир Градац) er et kloster i Serbien. Det ligger på et hævet plateau over floden Gradačka på kanten af det skovklædte bjerg Golija. Det ligger omkring 21 km nordvest for Raška og 12,5 km vest for Brvenik og Ibar-motorvejen. Det præcise år for grundlæggelsen af klostret er ukendt, men det er givetvis sket i sidste fjerdedel af 1200-tallet.
 
Klostret blev grundlagt af Helen af Anjou og blev bygget i stil med Raška arkitekturskolen.

Gradacklostret blev erklæret kulturelt monument af exceptionel vigtighed i Serbien i 1979 og er derved beskyttet af landets regering.

Bygninger, konstruktioner og anlæg i Serbien
Klostre
Tropaeum Traiani

Tropaeum Traiani er et mindesmærke i det romerske Civitas Tropaensium, der ligger i nutidens Adamclisi i Rumænien. Det blev bygget i år 109 i det daværande Moesia, til minde over kejser Trajan sejr over dakerne i år 102 under andet slag ved Tapae. Monumentet blev rejst hvor legio XXI Rapax tidligere var blevet besejret i år 92. Tidligere fandtes et alter på stedet, og på dets vægge fandtes inskriptioner af de 3.000 legionærer og auxilia (servicemen) som var faldet, da de kæmpede for republikken.

Monumentet er en stor rund bygning med relieffer og en inskriptioner, om Trajan. Monumentet blev undersøgt i 1837 af Helmuth Karl Bernhard von Moltke. Det nuværende monument er en rekonstruktion fra 1977.

Bygninger, konstruktioner og anlæg i Rumænien
Prizren

Prizren (albansk: Prizren/Prizreni, serbisk: Призрен / Prizren) er en historisk by i Kosovo med omkring 178.000 indbyggere (2011). Byen bestod i 2002 af 81,6% albanere, 9,6% bosniakker 6,4 % tyrkere og 0,09% serbere. Byen bliver ofte anset som den mest fredelige og homogene delen av Kosovo. Serbisk kan, i modsætning til de fleste andre byer i Kosovo, snakkes frit i offentligheden af ikke-serbiske minoriteter.

Prizren var de Osmanniske Riges kulturelle hovedstad for Kosovo og Prizrens tyrkiske befolkning har fortsat stor indvirkning på samfundet. I 1980'erne og 90'erne, før Kosovokrigen, snakkede de fleste tyrkisk i Prizren. Dette skyldes at mange albanere fra Prizren snakker tyrkisk med hinanden. Men efter krigen i 1999 flyttede mange albanere fra andre byer og områder til Prizren. Demografien i byen har forandret sig meget efter krigen. Derfor har det blevet færre tyrkisktalende efter Kosovokrigen.

Prizren har altid været en multireligiøs by. Det findes flere moskéer og nogle kirker i byen i dag.

Kosovo
Byer
Alexandros Zaimis

Alexandros Zaimis (græsk: Αλέξανδρος Ζαΐμης) (født 9. november 1855, død 15. september 1936) var en græsk premierminister og præsident, indenrigsminister, justitsminister, og højkommissær for Kreta. Han tjente som premierminister seks gange.

Grækenlands statsministre
Grækenlands præsidenter
Per Svensson (journalist)

Per Åke Svensson (født 1. august 1956 i Ljungby) er en svensk journalist og forfatter.

Per Svensson har siden 2008 været "senior columnist" på Sydsvenska Dagbladets kulturside og var førhen kulturchef på Expressen, hvor han arbejdede i mere end 20 år.

Per Svensson er blevet hædret med Stora Journalistpriset 1997. I år 2012 fik han Dagens Nyheters kritikerpris Lagercrantzen. 2013 tilldeltes han Jolopriset. Hans seneste bogudgivelse Vasakärven och järnröret trækker en historisk linje fra Sverigedemokraterna tilbage til nazismen i Lund i 1930'erne og er derfor stærkt omdiskuteret i Sverige.

Hans kritik af højrefløjen blev bl.a. udtrykt i SAS's rejsetidsskrift, men den efterfølgende kritik heraf fik selskabet til at inddrage hele oplaget.

Bibliografi 
 
 
 
 
 
 
 
 
 
 Vasakärven och järnröret; Om den långa bruna skuggan från Lund (2014), Weyler Forlag

Noter 

Journalister fra Sverige
Per Svensson

Per Svensson er navnet på flere svenske personligheder:

 Per Svensson (skuespiller) - en svensk skuespiller
 Per Svensson (forfatter) - en svensk forfatter og oversætter af bl.a. Klaus Rifbjerg
 Per Svensson (journalist) -en svensk prisbelønnet journalist
 Per Svensson (advokat)
KFIF Fodtennis

KFIF Fodtennis, dannet i 2009, er Danmarks første idrætsforening med fodtennis som primær idrætsgren. Klubben holder til i København og rummer spillere på tværs af alle niveauer og køn.

Klubben har været den stærkeste på elitesiden og har de seneste år haft 16 landsholdspillere, ligesom klubben har eliteuddannede dommere. I 2014 deltog klubbens herrer til VM for klubhold i Tjekkiet.

Eksterne henvisninger 
 www.fodtennis.dk

Referencer 

Idrætsforeninger i Danmark
Etableret i 2009
Sportsklubber i København
Palmyra (flertydig)

Palmyra er det antikke græske navn for karavanebyen Tadmur i det nuværende Syrien.

Palmyra kan også henvise til:

Steder 

I Australien:
 Palmyra, Western Australia

I USA:
 Palmyra, Edwards County, Illinois
 Palmyra, Lee County, Illinois
 Palmyra, Illinois
 Palmyra, Indiana
 Palmyra, Maine
 Palmyra, Missouri
 Palmyra, Nebraska
 Palmyra, New Jersey
 Palmyra, New York
 Palmyra (landsby i New York)
 Palmyra, Pennsylvania
 Palmyra, Tennessee
 Palmyra, Utah
 Palmyra, Virginia
 Palmyra (by i Wisconsin)
 Palmyra (landsby i Wisconsin)

 Palmyra Atollen, en atol i Stillehavet

Andet 
 Palmyra Palme (Borassus), en palmeart
Dana (Jordan)

Dana er en ca. 500 år gammel landsby i Jordan og har bevaret mange af de traditionelle træk fra det 19. århundrede. Den er omgivet af et naturreservat, som er et af Jordans mest besøgte af sin art. 

Jordans geografi
Landsbyer
Nan

Nan, NAN og NaN har flere betydninger:

 Nan (by) - en by i Thailand og administrativt centrum i provinsen af samme navn
 Nan (provins) - provins i Thailand
 Nan (brød) - en asiatisk type brød
 Norwegian Air Norway - hvis ICAO er NAN
 NaN - hyppigt anvendt forkortelse indenfor programmering, som står for "not a number" (ikke et tal)
Nan (by)

Nan () er en by i det nordlige Thailand ca. 668 km nord for Bangkok. Indbyggertallet udgør ca. 24.000. Byen er administrativt centrum i provinsen af samme navn. Byen ligger på østbredden af floden Nan. 

Den gamle bydel, hvor nationalmuseet og en række andre turistattraktioner er placeret er under ombygning og restaurering.

Eksterne links
Rejseinformation på Wikivoyage 
Side om provinsen fra Thailands turistbureau 

 

Byer i Thailand
Novodevitje Kirkegård (Sankt Petersborg)

Novodevitje Kirkegård (russisk Новодевичье кладбище) er en historisk kirkegård i Sankt Petersborg i den sydvestlige del af byen nær Moskvatriumfbuen. Kirkegården er opkaldt efter det historiske Voskresenskij Novodevitje-kloster. I 1800-tallet var det den næstmest prestigefyldte kirkegård efter Tikhvin Kirkegård ved Aleksander Nevskij Klostret.

Kirkegården blev grundlagt i 1845, da Smolnyjklostret flyttede dertil. De første begravelser er fra 1859. I 1920'erne og 1930'erne blev kirken revet ned af de sovjetiske myndigheder (1929) og mange gravsteder blev ødelagt, mens andre grave blev flyttet til Tikhvin Kirkegården. I 1989 blev der udført et stort restaureringsarbejde på kirkegården.

Blandt de berømte personer, der ligger på Novodevitje Kirkegården er poeterne Nikolaj Nekrasov og Fjodor Tjuttjev, maler Mikhail Vrubel, arkitekten Leonti Benois, komponisten Nikolaj Rimskij-Korsakov, filologen Jakov Grot, forlæggeren A.F. Marx, skakspilleren Mikhail Tjigorin, politikeren Vjatjeslav Pleve og den opdagelsesrejsende Gennadij Nevelskoj.

Mange mennesker (selv folk fra Sankt Petersborg) forveksler kirkegården med Novodevitjekirkegården ved Novodevitje Klostret i Moskva.

Eksterne henvisninger 

 History of the cemetery  

Bygninger, konstruktioner og anlæg i Sankt Petersborg
Kirkegårde
Etableret i 1845
Mons Peregrinus

Mons Peregrinus (også kaldet Citadel of Raymond de Saint-Gilles (engelsk) og Qala'at Sanjil eller Qala'at Tarablus (arabisk)) er et citadel og en borg på en bakketop i Tripoli i Libanon. Borgen blev oprindeligt grundlagt i 636 af araberne, men blev kraftigt udvidet af Raymond de Saint-Gilles, Greve af Toulouse og leder af korstog. Under Raymond fungerede borgen som korsfarerborg. 

Tripolis citadel blev yderligere udvidet af Tripolis guvernør Esendernir al-Kurji i 1308.

Eksterne links
 Beskrivelse på Lonely Planet
  Citadel of Tripoli på Tripoli-city.org 

Bygninger, konstruktioner og anlæg i Libanon
Korstogene
Det Revolutionære Socialistiske Arbejderparti

Det Revolutionære Socialistiske Arbejderparti var et dansk revolutionært parti, som blev dannet i 1890 af Nicolaj L. Petersen og Gerson Trier samt nogle socialdemokrater, deriblandt Elisabet Ouchterlony, som var blevet ekskluderet af Socialdemokratiet i 1889. Partiet havde en kort levetid og blev allerede nedlagt igen i 1893.

Kilder 

Etableret i 1890
Ophørt i 1893
Socialistiske partier
Revolutionære
Tidligere politiske partier i Danmark
Island Games 2009

De XIII Island Games blev holdt i Åland, Finland fra 27. juni til 4. juli 2009. Der var 25 ø-hold tilmeldt og de konkurrerede i 15 forskellige sportsgrene. Færøerne vandt Island Games 2009 med 34 guldmedaljer, 23 sølv- og 24 bronze-.

Deltagende lande eller øer 
24 øer eller øgrupper konkurrede under 2009 Island Games. Disse var:

Prince Edvard Island meldte afbud til Island Games 2009, da de ikke fik finansiering fra de lokale myndigheder. Efterfølgende meldte de sig ud af International Island Games Association.

Medaljestatistik

Idrætsgrene

Referencer 

2009
Færøerne
Ålandsøerne
Sport i 2009
Kvalifikation til Eliteserien i ishockey 1994-95

Kvalifikationen til Eliteserien i ishockey 1994-95 var en turnering, hvor seks hold spillede om fire ledige pladser i Eliteserien i ishockey 1994-95. Turneringen blev spillet i perioden januar - 13. marts 1994, og den havde deltagelse af nr. 7, 8, 9 og 10 fra Eliteserien i 1993-94 samt nr. 1 og 2 fra 1. division i 1993-94.

Resultatet blev at de fire Eliteseriehold, Hvidovre IK, Rødovre SIK, HIK og Vojens IK, sikrede sig endnu en sæson i Eliteserien.

Kilder / eksterne henvisninger 
 Politiken, 14. marts 1993.

Noter 

Ishockey i 1994
Ishockey i Danmark
Vedbæk Kirke

Vedbæk Kirke blev bygget som kapel i 1870 - 1871, tegnet af arkitekt Vilhelm Tvede (1826-1891). Kapellet blev indviet 4. juni 1871.
Kirke fungerede oprindeligt som annekskirke til Søllerød Kirke, men efter at Søllerød Sogn delt i to kirkesogne i 1923 - Søllerød Sogn og Vedbæk Sogn, blev Vedbæk kirke sognekirke.
I 1925 blev der anlagt en kirkegård ved Vedbæk Kirke.

Assurandør Eduard Julius Hvidt på Bakkehuset (Vedbæk) og Familien Grøn på Rolighed skænkede kirken til Søllerød Sogn (i dag Vedbæk Sogn).
Lensgreve Christian Conrad Sophus Danneskiold-Samsøe på Enrum gav grunden kirken blev bygget på.

Bygning og udsmykning 
Kirken er bygget i røde mursten på granitsokkel, og har skiffertag og kobberdækket spir.
Glasmalerierne blev i 1946 udført af Johan Thomas Skovgaard (1888-1977)
Alterkrucifikset i bronze er lavet af kunstneren Jens Urup i 1971

Kirken har 200 siddepladser og orgelet er et Frobenius orgel fra 1971 med 17 stemmer.

Galleri

Kilder og litteratur 

 vedbaek-kirke.dk
 kirkehistorie.dk
 korttilkirke.dk
 holstsvenningsen.dk
 Vedbæk Kirke ved Niels Peter Stilling. Udgiver: Vedbæk Menighedsråd, 1996. 

Kirker i Helsingør Stift
Kirker i Rudersdal Kommune
Vedbæk
Kirker i Københavns Amt
Island Games 2011

Island Games 2011 (De 14. internationale ø-legene) blev afholdt på Isle of Wight i perioden 25. juni til 1. juli 2011. Arrangør af Island Games er International Island Games Association. Guernsey vandt legene med 41 guld, 41 sølv og 25 bronzemedaljer. To lande fra det danske rige deltog i Island Games 2011, Færøerne blev nr. 4 og Grønland endte på en delt 19. plads. Ålandsøerne som er en del af Finland blev nr. 6 og Gotland, som hører til det svenske rige blev nummer 7.

Medaljefordelingen

Referencer 

Sport i 2011
2011
Guernsey
Gnarrenburg

Gnarrenburg er en kommune med godt 9.100 indbyggere (2013) i den nordvestlige del af Landkreis Rotenburg (Wümme), i den nordlige del af den tyske delstat Niedersachsen.

Geografi 
Gnarrenburg har station på jernbanen mellem Osterholz-Scharmbeck og Bremervörde, den såkaldte Moorexpress. Kommunen krydses af Hamme-Oste-Kanal der forbinder floderne Hamme og Oste med hinanden, og var oprindelig beregnet tiltørvetransport til Bremen og Hamburg.

Inddeling 
Kommunen Gnarrenburg består af 12 landsbyer og lokalområder (indbyggere pr. 31. december 2011):
 Augustendorf 276 indbyggere
 Barkhausen 281 indbyggere
 Brillit 922 indbyggere
 Fahrendorf 399 indbyggere
 Findorf 366 indbyggere
 Glinstedt 604 indbyggere
 Gnarrenburg 3.026 indbyggere
 Karlshöfen / Karlshöfenermoor 1.309 indbyggere
 Klenkendorf 255 indbyggere
 Kuhstedt 1036 indbyggere
 Kuhstedtermoor 224 indbyggere
 Langenhausen 606 indbyggere

Nabokommuner 
Gnarrenburg grænser til kommunerne Basdahl, Oerel, Bremervörde, Sandbostel, Selsingen, Ostereistedt, Rhade og Breddorf i Landkreis Rotenburg (Wümme), Worpswede, Vollersode og Holste i Landkreis Osterholz samt Kirchwistedt i Landkreis Cuxhaven.

Eksterne kilder/henvisninger 

 Byens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Bakkehuset (Vedbæk)

Bakkehuset i Vedbæk blev købt af bankmand og skibsreder LauritzNicolai Hvidt i 1811. Stedet kom til at danne rammen om familiens sommerliv
i over 100 år. 
Hvidt fik bygget en anløbsbro ved Vedbæk syd-strand, stenene i strandkanten er spor efter en anløbsbro.
Her lagde landets første dampskib til, indsat på ruten i 1819 og ejet af Hvidt fra Bakkehuset. Ruten København-Helsingør eksisterede frem til
1925 og sparede gennem 1800-tallet de mange sommergæster for den støvede tur ad Strandvejen.

Hvidt finansierede bl.a. Vedbæk Kirke i 1871 sammen med Grøn familien fra Rolighed.

Vekselerer Johan Levin over tog i 1915 ejendommen. På stedet opførtes den nuværende villa, og der blev anlagt
en storslået park. Der er kun få spor fra Levins park er tilbage. Dette er Spejldammen og søen med den kinesiske bro, som ligger mellem villahaverne.

Bakkehuset er i dag aktivitetscenter og ejet af Rudersdal Kommune

Litteratur og Kilder

 Aktivitetscenter Bakkehuset hjemmeside

Strandvejen
Vedbæk
Bygninger, konstruktioner og anlæg i Rudersdal Kommune
Siden 1. januar 2018 er Bakkehuset blevet brugerstyret, sålede at aktiviteterne planlægges og styres af Foreningen Bakkehuset i Vedbæk.
Tænker du vi danser

Tænker du vi danser er det tredje studiealbum af den danske sangerinde og sangskriver Marie Key. Det udkom den 2. februar 2015 på Genlyd og Sony Music. Albummet er ligesom de to foregående produceret af Andreas "Maskinen" Sommer. Om albummet har Marie Key udtalt: "Med få undtagelser er det – efter min mening – en meget lys plade. Både i sin musikalitet og i sine tekster er det et optimistisk album. Flere af sangene handler om at give slip på de forbehold og betænkeligheder man måtte have og tro på kærligheden og fremtiden".

Albummets første single "Fatter det nu", udkom den 29. december 2014. Sangen var den femte mest spillede sang samlet set på P3 og P4 i 2015. "Hjerte der banker" udkom som albummets anden single den 20. marts 2015. Sangen handler ifølge Marie Key om den opmærksomhed som fulgte med successen med  hendes forrige album, og om hvordan "du er havnet i noget, som du har svært ved at kontrollere".

Albummet debuterede som nummer ét på hitlisten, med 5062 solgte og streamede enheder i den første uge. I januar 2016 modtog albummet platin for 20.000 solgte eksemplarer.

Spor 

"Elsk mig nu" er en coverversion af L.O.C.-sangen "#%!@ mig nu", og indeholder en sample fra "Cannibal" af VETO.

Hitlister

Ugentlige hitlister

Årslister

Certificeringer

Kilder 

Album fra 2015
Popalbum fra Danmark
De eventyrlige vogtere

De eventyrlige vogtere er en amerikansk animeret eventyrfilm fra 2012.

Om filmen 
Filmen er instrueret af Peter Ramsey, skrevet af David Lindsay-Abaire baseret på bogserien The Guardians of Childhood af William Joyce. Chris Pine, Alec Baldwin, Jude Law, Isla Fisher og Hugh Jackman har de vigtigste stemmer i den oprindelige version. Filmen har dansk premiere 22. November 2012 .

Stemmer (original udgave) 
 Chris Pine som Jack Frost
 Alec Baldwin som North (julemanden)
 Jude Law som Pitch
 Isla Fisher som Tooth (tandfeen)
 Hugh Jackman som Bunny (påskeharen)
 Dakota Goyo som Jamie Bennett
 Khamani Griffin som Caleb
 Kamil McFadden som Claude
 Georgie Grieve som Sophie Bennett
 Emily Nordwind som Jamie's Mom/Jack's Mother
 Jacob Bertrand som Monty
 Olivia Mattingly som Pippa/Jack's Sister
 Dominique Grund som Cupcake

Danske stemmer 
 Lars Bom som Påskeharen
 Vicky Berlin som Tandfeen	
 Henrik Jandorf som Nord	
 Lars Ranthe som Mørke	
 Julian Kellerman som Jack Frost	
 Connor Rhodes Nørgaard som Jamie

Noter

Eksterne Henvisninger 

Amerikanske film fra 2012
Film baseret på bøger
Julefilm fra USA
Fantasyfilm fra USA
Engelsksprogede film